**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/2019 и 101/2019), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004), а у вези чл.61.,64.,64а и 64б Закона о пољопривредном земљишту („Службени гласник РС“, бр. 62/06, 65/08-др.закон, 41/09, 112/2015, 80/2017 и 95/2018),

Општинско веће општине Гаџин Хан, на 107. (стоседмој) седници која је одржана дана 01.08.2023. године донело је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА**

**ЈАВНОГ НАДМЕТАЊА ЗА ДАВАЊЕ У ЗАКУП ПОЉОПРИВРЕДНОГ**

**ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ ОПШТИНЕ**

**ГАЏИН ХАН**

I-Образује се Комисија за спровођење поступка јавног надметања за давање у закуп пољопривредног земљишта у државној својини на територији општине Гаџин Хан (у даљем тексту: Комисија), на мандатни период од четири године.

II-У Комисију се именују:

За председника

**Митић Милош**, дипломирани правник,

За заменика председника

**Стојиљковић Горан**, правник

За чланове:

1.**Саша Ђокић**, дипломирани правник

2.**Милан Ђорђевић** , дипл.инжњер електротехнике

3.**Поповић Милан**, инжињер машинства.

III-Задатак Комисије је:

-давање предлога председнику општине Гаџин Хан за доношење Одлуке о давању на коришћење без плаћања накнаде пољопривредног земљишта у државној својини, Одлуке о давању у закуп пољопривредног земљишта у државној својини по праву пречег закупа, Одлуке о расписивању јавног огласа за давање у закуп пољопривредног земљишта у државној својини на територији општине Гаџин Хан, спровођење поступка давања у закуп пољопривредног земљишта у државној својини по основу јавног надметања (јавне лицитације или прикупљања писаних понуда), вођење записника и давање предлога председнику општине Гаџин Хан за доношење Одлуке о давању у закуп пољопривредног земљишта у државној својини;

-утврђивање цене закупа пољопривредног земљишта у државној својини по праву пречег закупа у складу са законом;

-утврђивање почетне цене за закуп пољопривредног земљишта у државној својини у оба круга јавног надметања и доношење закључка о истој;

-одређивање просечно постигнуте цене закупа по хектару, за сваку катастарску парцелу планирану за давање у закуп и за свако јавно надметање по катастарским општинама на територији општине Гаџин Хан, које је обухваћено годишњим програмом заштите, уређења и коришћења пољопоривредног земљишта на територији општине Гаџин Хан, непосредно и на основу података надлежних органа;

-да непосредно и на основу података надлежних органа одреди цену коришћења пољопоривредног земљишта у државној својини у вансудским поравнањима која се закључују у случају бесправног заузећа пољопоривредног земљишта у државној својини;

-достављање Министарству пољопоривреде, шумарства и водопривреде-Управи за пољопоривредно земљиште нацрт Одлуке о расписивању јавног огласа за давање у закуп пољопоривредног земљишта у државној својини на територији општине Гаџин Хан на техничку коинтролу и усаглашавање;

-вођење записника о јавном надметању за сваки број (шифру) јавног надметања;

-давање предлога председнику општине Гаџин Хан за доношење Одлуке о стављању ван снаге Одлуке о давању у закуп пољопоривредног земљишта у државној својини по основу права пречег закупа односно Одлуке о давању у закуп пољопоривредног земљишта у државној својини, у оправданим случајевима;

-присуствовање поступку увођења у посед закупца пољопоривредног земљишта у државној својини;

-да изврши увид у предметне парцеле водећи рачуна о могућности њиховог коришћења у сврху пољопоривредне производње, сагледа положај и приступ парцелама, близину и проходност саобраћајних парцела, близину извора на наводњавање, културу и класу парцела;

-одређивање датума објављивања Одлуке о расписивању јавног огласа;

-да у поступку јавног надметања за давање у закуп пољопоривредног земљишта у државној својини у два круга – спроведе јавну лицитацију;

-утврђивање периода закупа пољопоривредног земљишта у државној својини, по јавним надметањима;

-утврђивање услова и потребне документације за пријаввљивање на јавно надметање;

-да пропише рок за подношење пријава; утврди датум јавног надметања; утврди датуме обиласка парцела које су предмет издавања по катастарским општинама;

-утврђивање лицитационог корака у поступку јавног надметања путем лицитације за давање у закуп пољопривредог земљишта у државној својини у два круга, вођење записника о својим активностима, доношење закључака и осталих потребних аката.

IV-Стручне послове за прикупљање потребне документације ради давања у закуп пољопривредог земљишта у државној својини, организационе и административне послове за Комисију.врши Служба за привреду и инспекцијске послове Општинске управе општине Гаџин Хан.

V-Овим решењем ставља се ван снаге Решење о образовању Комисије за спровођење поступка јавног надметања за давање у закуп пољопривредног земљишта у државној својини на територији општине Гаџин Хан број: 06-320-306/18-III од 07.06.2018. године.

ОПШТИНСКО ВЕЋЕ ОПШТИНЕ ГАЏИН ХАН

 Број: 06-320-375/23-III-1

 У Гаџином Хану, 01.08.2023. године

 ПРЕДСЕДНИКА

 Милисав Филиповић